stanford-oval/wikipedia huggingface dataset:
פנטום האופרה (מחזמר)
עלילת המחזמר > מערכה שנייה

המערכה השנייה נפתחת כחצי שנה לאחר אסון הנברשת. בתקופה זו הפנטום לא תקף וכל צוות האופרה בטוחים שניצלו מהרוח הנקמנית ("Entr'Acte").
המערכה עצמה נפתחת בנשף מסכות לרגל השנה החדשה, שבו מתגלה שכריסטין וראול מאורסים בסתר ("Masquerade" - זהו השיר שמנגנת תיבת הנגינה שנמכרה בפרולוג, ומופיעה שוב ושוב לאורך הסיפור). במהלך הנשף מופיע הפנטום, מחופש למוות האדום, הפנטום מכריז בפני המנהלים כי כתב אופרה בשם "ניצחונו של דון חואן" ומאיים שאם לא תופק ותבוצע, יתרחש עוד אסון נורא ("Why So Silent"). מאדאם ז׳ירי מספרת לראול על מוצאו של הפנטום, גאון מוזיקלי, אדריכל וקוסם שהוצג לראווה במופע מוזרויות, עד שברח ונעלם, ומצא מקלט במרתפי האופרה גרנייה. מנהלי בית האופרה, קרלוטה ובן זוגה הטנור אובלדו פיאנג׳י מקבלים פעם נוספת שורה של דרישות מעליבות במכתבים מן הפנטום, שבהם הוא דורש, בין השאר, ללהק את כריסטין לתפקיד הראשי ("Notes"). ראול משכנע את כריסטין להסכים לכך, מתוך כוונה להשתמש בה כפיתיון לפנטום, שיבוא לראות אותה בערב הבכורה. כריסטין מסכימה באי-רצון ("Twisted Every Way"). בזמן שהחזרות לאופרה של הפנטום מתחילות, כריסטין מבקרת בקבר אביה ("Wishing You Were Somehow Here Again"). בבית הקברות, הפנטום מנסה לכבוש את לבה של כריסטין על ידי התחזות למלאך המוזיקה ששלח אביה ("Wandering Child"). כריסטין ניצלת ברגע האחרון בידי ראול, והיא מצידה מונעת מראול להתעמת עם הפנטום ולמות. הפנטום מכריז מלחמה על שניהם ("Bravo, Monsieur").
במהלך הופעת הבכורה של האופרה, רוצח הפנטום את הזמר הראשי אובלדו פיאנג'י ולוקח את מקומו. במהלך דואט מרגש של הפנטום ושל כריסטין, מיטשטשים הגבולות בין יחסי הדמויות שהם מגלמים באופרה לבין היחסים שלהם עצמם ("The Point Of No Return"). בסוף הדואט, הפנטום מבקש פעם נוספת את אהבתה של כריסטין, אך היא מסירה את המסכה שלו וחושפת את פניו המעוותות לקהל המזועזע. מג מוצאת את גופתו המרוטשת של פיאנג׳י, ופעם נוספת נוצרת מהומה באולם. הפנטום מנצל את המהומה וחוטף את כריסטין למאורה התת-קרקעית שלו ("Down Once More"). מאדאם ז'ירי מובילה את ראול למאורה של הפנטום. באותו זמן צוות האופרה והקהל מנסים למצוא את המאורה כדי ללכוד את הפנטום ("Track Down This Murderer").
עלילת המחזמר > הסיום

במאורת הפנטום, מנהלים הפנטום וכריסטין ויכוח נוקב, בו רגשותיה של כריסטין כלפי הפנטום נעים בין כעס, שנאה ורחמים. כאשר כריסטין תוקפת אותו באומרה:
| 0 | 1 | 2 |
| --- | --- | --- |
| ”פַּרצוּפְךָ הַמַּחֲרִיד לֹא מְטִיל (עוֹד) עָלַי אימה   זוֹהי נִשְמַתךָ שבאמת פגומה.” | space | ”Your haunted face \ holds no horror for me now   It's in your soul where the true distortion lies.” |
כאשר ראול מופיע ומנסה להציל את כריסטין, הפנטום גובר עליו ולוכד אותו בפלצור שלו, ומציב בפני כריסטין אולטימטום: להינשא לו ולחיות איתו לנצח, או שהוא יהרוג את ראול. כריסטין מתלבטת ולבסוף מחליטה להציל את ראול ולחיות עם הפנטום. כריסטין מגייסת את רחמיה כלפי הפנטום ומנסה לגלות כלפיו רוך, חמלה וחיבה כמיטב יכולתה על מנת לחדור אל לבו. היא שרה לו:
| 0 | 1 | 2 |
| --- | --- | --- |
| ”איש הצללים המסכן, בחושך רק סבל למד.   אוכיח לך, חי שמיים, שאינך לבד.” | space |  ”Pitiful creature of darkness, what kind of life have you known.   God, give me courage to show you: you are not alone.” |
ואז מנשקת אותו נשיקה ארוכה. הנשיקה שוברת את לבו של הפנטום והוא פורץ בבכי. כאשר הם שומעים את ההמון שמגיע ללכוד את הפנטום, הוא מחליט לוותר לכריסטין ולתת לה לחיות עם מי שהיא באמת אוהבת. הוא אומר לכריסטין ולראול לשכוח אותו ולברוח. כאשר ההמון בא ללכוד אותו הוא נעלם ואחת הרקדניות (מג ז'ירי) מציגה בפניהם את המסיכה כראייה כביכול למותו.
דמויות

| שם הדמות בעברית | שם הדמות באנגלית | אודות הדמות |
| --- | --- | --- |
| פנטום האופרה | The Phantom of the Opera | מהנדס וגאון מוזיקלי מעוות, בעל פנים מכוערות שחי במרתפי האופרה ורודף אותה בדמות רוח רפאים שמענישה בחבלה ו"תאונות" את מי שלא סר למרותה. הפנטום מתאהב בכריסטין דאי ומנסה לפתותה באמצעות המוזיקה שלו. התפקיד הגברי הראשי. |
| כריסטין דָאֵי | Christine Daaé | זמרת אופרה צעירה, יפה ותמימה שהחלה כרקדנית בלהקת הבלט והופכת לכוכבת בעקבות שיעורי זמרה ופיתוח קול מ"מלאך המוזיקה". התפקיד הנשי הראשי. |
| ראול הוויקונט דה שאני | Vicomte Raoul de Chagny | אחד מפטרוני האופרה וחבר ילדות של כריסטין, איש אצולה צעיר ויפה תואר. הוא וכריסטין מתאהבים למגינת ליבו של הפנטום. |
| מאדאם ז'ירי | Madame Giry | הכוריאוגרפית ומנהלת להקת הבלט של האופרה, בפועל משמשת גם כמתווכת ואשת אמונו של הפנטום. |
| מג ז'ירי | Meg Giry | בתה של מאדאם ז'ירי וחברתה הטובה של כריסטין, רקדנית בלט אף היא. |
| הדיווה לה קרלוטה | Carlotta | הזמרת הראשית של האופרה, פרימה דונה בעלת גינוני דיווה ואגו מנופח. |
| אנדרה ופירמין |  | מנהלי האופרה החדשים. |
| אובלדו פיאנג'י | Ubaldo Piangi | הזמר הראשי של האופרה ובן זוגה של קרלוטה. |
| ז'וזף בוקה |  | פועל במה הקורא תיגר על הפנטום ונהרג על ידו. |
הבדלים בין המחזמר לספר

מלבד הבדלי העלילה הברורים, יש כמה שינויים מהותיים בין הספר של לרו לבין המחזמר של ובר:
הבדלים בין המחזמר לספר > דמותו של הפנטום

בספר, פניו של הפנטום מעוותים לגמרי, והוא מזכיר שלד חולני. במחזמר, רק חצי מפניו מעוות, והוא נפוח, חלק ממוחו חשוף ושתי עיניו בצבעים שונים.
על אף שבספר הפנטום נוטה לעטות את המסיכה רק במקרים הדורשים זאת, במחזמר הפנטום עוטה אותה כל הזמן ואף נעזר בפאה.
בספר, הפנטום ידוע בשמו, אריק, וזה השם אשר משתמשים בו כדי לתארו. לעומת זאת, במחזמר הוא מכונה "הפנטום" מהתחלתו ועד סופו.
הבדלים בין המחזמר לספר > הדמויות המופיעות

בניגוד לספר, בו ראול הוא הגיבור, עלילת המחזמר עוקבת אחרי כריסטין.
מנהלי בית האופרה - אנדרה מונשרמיין ופירמין רישאר, קרויים במחזמר אנדרה ופירמין, לעומת הספר בו הם קרויים האדונים מונשרמיין ורישאר.
דמותו של "הפרסי" - דמות מפתח בעלילת הספר, אינה מופיעה כלל בעלילת המחזמר.
מאדאם ז'ירי, הסדרנית, הפכה להיות במחזמר מנהלת הכוריאוגרפיה, ומג ז'ירי, שהוקצה לה תפקיד קטן בספר המקורי, הפכה להיות חברתה הטובה של כריסטין ואחת הדמויות הראשיות.
הבדלים בין המחזמר לספר > הבדלים עיקריים בעלילה

בניגוד לספר, שבו אמנם הפנטום גומר את "דון חואן המנצח", אך לא מעלה אותה, והאופרה המועלית היא האופרה "פאוסט", במחזמר הפנטום דורש להעלות את האופרה, ולתת לכריסטין את התפקיד הראשי. השיר שבו נחטפת כריסטין הוא דואט בין כריסטין לבין הזמר הראשי, ובמצב זה - הפנטום.
הפלת הנברשת, אחד מרגעי השיא של המחזמר והספר כאחד, מתרחשת בספר לאחר שהפנטום גורם לקרלוטה לקרקר - הוא קורא "בשירתה היא עוד תפיל את הנברשת!" והנברשת מתרסקת. במחזמר, אף על פי שקיימת סצנה דומה (אם כי הנברשת מתנדנדת במקום ליפול), הנברשת נופלת לאחר שהפנטום מגלה על אהבתה של כריסטין לראול, ובייאושו מרסק את הנברשת.
שירי המחזמר > מערכה ראשונה

| מס' | שם השיר בעברית | שם השיר באנגלית | הערות |
| --- | --- | --- | --- |
| 1 | "הפתיחה" | ‏"Overture‏" | אוברטורה |
| 2 | "חשוב עליי" | ‏"Think of Me‏" | כריסטין |
| 3 | "מלאך המוזיקה" | ‏"Angel of Music‏" | כריסטין, פנטום, מג |
| 4 | "פנטום האופרה" | ‏"The Phantom of the Opera‏" | דואט בין הפנטום לכריסטין |
| 5 | "נעימת הלילה" | "The Music of the Night" | פנטום |
| 6 | "אני זוכרת"/"מוזר יותר מאשר חלמת" | "I Remember"/"Stranger Than You Dreamt It" |  |
| 7 | "מכתבים ופתקים" | ‏"Notes I‏" | כולם למעט כריסטין |
| 8 | "פרימה דונה" | ‏"Prima Donna‏" | ההנהלה, ראול, קרלוטה, מג ומאדאם ז'ירי |
| 9 | "טיפש קטן, הוא מצחיק אותי" | ‏"Poor Fool, He Makes Me Laugh‏" | מקהלה, פיאנג'י, קרלוטה |
| 10 | "כל שאבקש" | "‏All I Ask of You‏" | דואט בין כריסטין לראול |
| 11 | "הפלת הנברשת" (כל שאבקש – רפריזה) | All I Ask of You" (Reprise)" | הפנטום |
שירי המחזמר > מערכה שנייה

| מס' | שם השיר בעברית | שם השיר באנגלית | הערות |
| --- | --- | --- | --- |
| 1 | "נשף מסכות" | ‏"Masquerade‏" | הלהקה, הנהלה, ראול, כריסטין, מאדאם ז'ירי ומג |
| 2 | "למה כה שקטים" | ‏"Why So Silent‏" | הפנטום |
| 3 | "מכתבים ופתקים" | ‏"Notes II‏" | כולם |
| 4 | "מעוות בכל צורה" | ‏"Twisted Every Way‏" | כריסטין, ראול |
| 5 | "רוצה שתהיה כאן איכשהו שוב" | ‏"Wishing You Were Somehow Here Again‏" | כריסטין |
| 6 | "ילדה תועה" | ‏"Wanderning Child‏" | הפנטום, כריסטין וראול |
| 7 | "נקודת האל־חזור" | ‏"Point of No Return‏" | הפנטום, כריסטין |
| 8 | "שוב נרד" / "רדפו אחרי הרוצח הזה" | ‏"Down Once More" \ "Track Down This Murderer"‏ | הפנטום, כריסטין, ראול והלהקה |
| 9 | "סיום" | ‏"Finale‏" | הפנטום, כריסטין |
הצלחה והישגים

המחזמר זכה להצלחה עצומה וחסרת תקדים. עשרות הפקות של הפנטום הועלו ברחבי העולם והפנטום עדיין ממלא אולמות בלונדון ובברודוויי.
המחזמר הועלה לראשונה ב־9 באוקטובר 1986 בתיאטרון הוד מלכותה בלונדון (Her Majesty's Theatre) ורץ שם עד היום, דבר ההופך אותו למחזמר שרץ הכי הרבה זמן אי פעם: למעלה מ־33 שנה שבה המחזמר מופיע ללא הפסקה. ב־9 בינואר 2006, בהצגה ה־7486 שלו, שבר "פנטום האופרה" את השיא של הריצה הארוכה ביותר בברודוויי, בו החזיק המחזמר Cats (גם הוא של אנדרו לויד ובר). ב-2012 חגג את הופעתו ה-10,000 והיה המחזמר הראשון אי-פעם שעשה זאת.
המחזמר זכה בפרסים הבאים:
פרס טוני למחזמר הטוב ביותר
פרס טוני לשחקן הראשי הטוב ביותר (מייקל קרופורד, הפנטום)
פרס טוני לשחקנית האורחת הטובה ביותר (ג'ודי קיי, קרלוטה)
פרס טוני לבימוי (הל פרינס)
פרס טוני לתפאורה, תאורה ותלבושות
המחזמר מחזיק בשיאים הבאים:
המחזמר הרווחי ביותר אי פעם.
"המאורע הבידורי הרווחי ביותר אי פעם", כאשר הכנסותיו מוערכות בלמעלה מ-5.6 מיליארד דולרים. רק "מלך האריות (מחזמר)" משתווה לו.
המחזמר שרץ ברציפות הכי הרבה זמן, למעלה מ-30 שנה.
תפאורה ואפקטים

במחזה ישנה תפאורה מורכבת שכוללת אפקטים מיוחדים.
אפקט מרכזי בתפאורה הוא הנברשת, המועלית בתחילת ההופעה אל תקרת האולם ו"מתרסקת" בסוף המערכה הראשונה. הנברשת מורכבת מ-48 נורות ושוקלת כמעט 700 ק"ג. היא נופלת בעזרת ארבעה כבלים, שניים מאחורי הקלעים ושניים בתקרת האולם, העוזרים לנברשת להתייצב בזמן הנפילה. הנפילה כולה אורכת בין 7 ל-8 שניות. אפקט נפילת הנברשת נחשב לאחד האפקטים המרשימים והאהודים ביותר בברודוויי.
אנשי צוות ושחקנים בולטים

את המחזמר כתב והלחין אנדרו לויד ובר. את הליברית ומילות השירים כתבו ריצ'רד סטילגו וצ'ארלס הארט. את הגרסה המקורית בווסט אנד בלונדון ביים הל פרינס. את המחזמר הפיקו ובר, קמרון מקינטוש ו-Really Useful Group. המחזמר עלה לראשונה בתיאטרון הוד מלכותה בלונדון ב-1986 ורץ שם עד היום (נכון ל-2019).
בהפקה המקורית בווסט אנד בלונדון את הפנטום גילם מייקל קרופורד, את כריסטין גילמה שרה ברייטמן, את ראול גילם סטיב ברטון ואת קרלוטה גילמה ג'ודי קיי. קרופורד זכה על תפקידו כפנטום בפרס טוני לשחקן הטוב ביותר. עבור שרה ברייטמן, שהתפקיד של כריסטין נכתב במיוחד עבורה, היווה התפקיד פריצת דרך שהפך אותה לכוכבת בינלאומית ונחשב עד היום לתפקידה הידוע והטוב ביותר.
בעולם

בפברואר 2019 הושקה הפקה שיצאה לסיבוב הופעות עולמי בכיכובו של ג'ונתן רוקסמאות' (אנ'). סיבוב ההופעות החל במנילה (28.2–7.4) והמשיך לסינגפור ‏(24.4–12.5).‏ ב-12 באוגוסט ההפקה עלתה במשכן לאמנויות הבמה בתל אביב. בתחילה, תוכננה ההפקה להציג עד לסוף אוגוסט, אך בשל הביקוש הרב נוספות הצגות נוספות גם בשבוע הראשון של ספטמבר. לאחר ההופעה בישראל, ההפקה המשיכה לדובאי (16.10–6.11).
עיבודים נוספים > המחזמר בקולנוע

בשנת 2004 יצא לאקרנים סרט הקולנוע "פנטום האופרה" - עיבוד קולנועי מוזיקלי לגרסת המחזמר של אנדרו לויד ובר בבימויו של ג'ואל שומאכר ובכיכובם של ג'רארד באטלר ואמי רוסום.
עיבודים נוספים > Love Never Dies

ב-2010 כתב אנדרו לויד ובר המשך למחזמר, המבוסס על הספר "הפנטום של מנהטן" של פרדריק פורסיית'. המחזמר נקרא Love Never Dies ("האהבה לעולם לא מתה") ומתרחש כעשור לאחר עלילת המחזמר המקורי, כאשר כריסטין, בנה, ובעלה ראול הוויקונט דה שאני נוסעים לניו יורק להופעה שהוזמנה על ידי בעל פארק שעשועים וקרקס מסתורי במנהטן/קוני איילנד, שמתגלה כאריק, פנטום האופרה, שניצל את גאונותו להרוויח הון עתק.
ראו גם

פנטום האופרה
The Phantom of the Opera (אלבום מחזמר)
The Phantom of the Opera (שיר)
קי סונג-יונג

זהו שם קוריאני; שם המשפחה הוא .
קי סונג-יונג (בהנגול: 기성용; נולד ב-24 בינואר 1989) הוא כדורגלן דרום-קוריאני בעמדת הקשר בסיאול.
קריירת מועדונים

קי, התחיל את הקריירה שלו באקדמיה לכדורגל במכללת ג'ון פול שבבריסביין, אוסטרליה, אליה הצטרף בגיל 12. בשנת 2004, החליט לחזור לקוריאה הדרומית על מנת להשלים את לימודיו והצטרף לתיכון קומבו ובמקביל ללימודיו שיחק בקבוצת הכדורגל של תיכון זה.
בשנת 2006, הצטרף לסיאול מליגת העל של קוריאה הדרומית. ב-4 במרץ 2007, קי ערך את הופעת הבכורה שלו במשחק הליגה נגד דאיגו. ב-23 במאי 2008, קי כבש את שער הבכורה שלו בקריירה בניצחון 1–2 נגד דאיגו.
ב-13 בדצמבר 2009, קי חתם בסלטיק תמורת 2.1 מיליון פאונד. ב-16 בינואר 2010, קי ערך את הופעת הבכורה שלו בקבוצה בתיקו 1–1 נגד פלקירק, בו זכה בתואר "איש המשחק" על ידי אתר האינטרנט הרשמי של סלטיק.
ב-22 באוגוסט 2010, קי הבקיע את שער הבכורה שלו בקבוצה בניצחון 0–4 נגד סנט מירן. באוקטובר 2010, קי נבחר לכדורגלן החודש.
ב-24 באוגוסט 2012, קי חתם לשלוש שנים בסוונסי סיטי תמורת 6 מיליון פאונד. ב-28 באוגוסט, קי ערך את הופעת הבכורה שלו בקבוצה בניצחון 1–3 נגד בארנסלי במסגרת הסיבוב השני של גביע הליגה האנגלי.
ב-31 באוגוסט 2013, קי הושאל לסנדרלנד. ב-17 בדצמבר 2013, קי ערך את הופעת הבכורה שלו בקבוצה בניצחון 1–2 נגד צ'לסי.
בקיץ 2014, קי חזר לסוונסי סיטי, וב-28 באוגוסט 2014 חתם על חוזה שמשאיר אותו בקבוצה עד 2018.
ב-29 ביוני 2018, קי חתם לשנתיים בניוקאסל יונייטד. ב-26 באוגוסט 2018, קי ערך את הופעת הבכורה שלו בקבוצה במשחק הליגה נגד צ'לסי בו ניצחה ניוקאסל 1–2. בינואר 2019, קי נפצע בגיד אכילס ולאחר שחזר מפציעתו איבד את מקומו בהרכב. בקיץ 2019, המנג'ר רפאל בניטס הוחלף בסטיב ברוס שהמעיט לתת דקות משחק לקי. ב-31 בינואר 2020, קי שוחרר מניוקאסל.
ב-25 בפברואר 2020, קי חתם במיורקה מליגת העל הספרדית עד לסיום העונה. ב-7 במרץ, קי ערך את הופעת הבכורה שלו בליגה בניצחון 1–2 נגד אייבר. שבוע לאחר מכן, הליגה הושבתה עקב התפרצות נגיף הקורונה בספרד וחזרה בסמוך למועד סיום חוזהו של קי. קי שוחרר מהקבוצה 5 ימים לפני המועד המתוכנן.
ב-21 ביולי 2020, קי חזר לסיאול, בה חתם על חוזה עד שנת 2023.
קריירה בינלאומית

בצעירותו, קי שיחק בנבחרת הצעירה קוריאה הדרומית עמה השתתף בגביע העולם בכדורגל עד גיל 23.
ב-7 ביוני 2008, קי ערך את הופעת הבכורה שלו בנבחרת קוריאה הדרומית, במסגרת מוקדמות מונדיאל 2010 נגד ירדן.
קי השתתף עם הנבחרת בשתי אולימפיאדות, שלושה מונדיאלים ושלושה גביעי אסיה.
במהלך משחק נגד הפיליפינים במסגרת גביע אסיה בכדורגל 2019, קי נפצע וזמן קצר לאחר מכן החליט לפרוש מהנבחרת.
תארים

ליגת העל הסקוטית: 2011/2012
הגביע הסקוטי: 2010/2011
גביע הפוטבול ליג: 2012/2013
נבחרת העונה בליגת העל של קוריאה הדרומית: 2008, 2009
כדורגלן העונה בליגת העל של קוריאה הדרומית (בחירת השחקנים): 2009
הכדורגלן הצעיר של השנה באסיה: 2009
הכדורגלן הצעיר של החודש בליגת העל הסקוטית: אוקטובר 2010
איש המשחק בגמר הגביע הסקוטי: 2011
הכדורגלן הדרום-קוריאני של השנה: 2011, 2012, 2016
נבחרת המצטיינים בגביע אסיה: 2015
כדורגלן השנה בסוונסי סיטי: 2014/2015
קיאון ג'ונסון

| --- | --- |
 לידה:  10 במרץ 2002 (בן 22) שלביוויל, טנסי, ארצות הברית
 עמדה:  קלע
 גובה:  1.96
 מספר:  6
 מכללה:  אוניברסיטת טנסי
 דראפט:  בחירה מספר 21, 2021 ניו יורק ניקס
 קבוצות כשחקן
 2021–2022  2022–2023 2023–:  לוס אנג'לס קליפרס  פורטלנד טרייל בלייזרס ברוקלין נטס
כריסטופר קיאון ג'ונסון (באנגלית: Christopher Keon Johnson; נולד ב-10 במרץ 2002) הוא כדורסלן אמריקאי, המשחק בעמדת הקלע בברוקלין נטס מליגת ה-NBA.
קריירת תיכונים ומכללות

אמו של ג'ונסון, קונסוולה ספארו ג'ונסון, שיחקה כדורסל עבור אוניברסיטת אובורן, שם נבחרה פעמיים לשחקנית המצטיינת של טנסי ושל המחוז הדרומי.
ג'ונסון למד ושיחק כדורסל בתיכון "ווב" בבל באקל, טנסי. חודשיים לפני תחילת העונה בתיכונים, ג'ונסון סבל משברים בארבע מאצבעותיו, לאחר שנפל ממרחק של עשרה מטרים ואיבד את הכרתו בתאונת זיקוקים. הוא עבר ניתוח לתיכון כלי הדם שבידו על מנת למנוע קטיעה, ועבר שמונה שבועות של פיזיותרפיה אינטנסיבית. בעונתו השנייה, ג'ונסון העמיד ממוצעים של 25.6 נקודות, 10.2 ריבאונדים ו-4.1 אסיסטים למשחק, ונבחר לשחקן המצטיין בטנסי. בעונתו השלישית, ג'ונסון העמיד ממוצעים של 25.3 נקודות, 9.4 ריבאונדים ו-3.7 אסיסטים למשחק והוביל את התיכון עד לחצי הגמר, מה שזיכה אותו בפעם השנייה בתואר השחקן המצטיין בטנסי. בתחילת עונתו האחרונה בתיכונים, ג'ונסון סבל מפציעת מניסקוס וגמר את העונה. הוא הספיק לשחק בארבעה משחקים, בהם העמיד ממוצעים של 30.5 נקודות, 10.5 ריבאונדים ו-5.8 אסיסטים למשחק.
ב-6 באוגוסט 2019, התחייב ג'ונסון לשחק באוניברסיטת טנסי. בתום הקריירה שלו בתיכונים, ג'ונסון דורג בחמישה כוכבים על פי יכולתו בליגה, וכשחקן הראשון בטיבו מטנסי במחזור 2020. ג'ונסון הפך לשחקן המדורג ראשון בטנסי הראשון מאז רוברט האבס בשנת 2013, אשר התחייב למכללה. בעונתו היחידה בליגת המכללות, רשם ג'ונסון ממוצעים של 11.3 נקודות, 3.5 ריבאונדים ו-2.5 אסיסטים למשחק.
בשנת 2021 השתתף ג'ונסון ב"דראפט קומביין" בו נמדדים המועמדים לבחירה בדראפט ה-NBA ושבר את שיאו של קני גרגורי מאוניברסיטת קנזס בקפיצה אנכית (vertical jump) שעמד על 45.5 אינץ' (שיא זה נקבע בשנת 2001); ג'ונסון שבר את השיא בכך שקפץ לגובה של 48 אינץ' בדראפט קומביין.
קריירה מקצוענית

ב-29 ביולי 2021, ג'ונסון נבחר בבחירה ה-21 על ידי ניו יורק ניקס בדראפט ה-NBA ‏2021, וישר הועבר בטרייד ללוס אנג'לס קליפרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | קליפרס | 15 | 0 | 9.0 | 0.333 | 0.273 | 0.762 | 1.4 | 0.9 | 0.5 | 0.1 | 3.5 |
| 2021/2022 | פורטלנד | 22 | 12 | 25.5 | 0.357 | 0.348 | 0.833 | 2.7 | 2.9 | 1.0 | 0.5 | 9.7 |
| 2022/2023 | פורטלנד | 40 | 0 | 10.4 | 0.376 | 0.346 | 0.659 | 1.1 | 1.5 | 0.5 | 0.2 | 4.7 |
| 2023/2024 | ברוקלין | 5 | 0 | 12.2 | 0.381 | 0.400 | 0.917 | 1.4 | 0.6 | 0.6 | 0.2 | 6.2 |
| קריירה |  | 82 | 12 | 14.3 | 0.363 | 0.346 | 0.760 | 1.6 | 1.7 | 0.6 | 0.2 | 5.9 |
הערות שוליים

↑  הסטטיסטיקות של ג'ונסון בליגת המכללות, באתר sports-reference.com
↑  הקליפרס רוכשים את זכויות הדראפט של ג'ונסון, באתר הקבוצה, 29 ביולי 2021
קבר השייח' סלמאן אל-פארסי

| --- | --- |

מקאם סלמן אל פארסי, ביישוב יצהר שבשומרון
 מידע כללי
 סוג:  מקום קדוש 
 על שם:  סלמאן הפרסי 
 מיקום:  יצהר
 מדינה:  מדינה פלסטינית 
 מידות
 גובה מעל פני הים:  818 מ' 
 קואורדינטות:  32°10′07″N 35°14′12″E﻿ / ﻿32.168712°N 35.23678°E﻿ / 32.168712; 35.23678
  (למפת צפון השומרון מוגדלת) קבר השייח' סלמן אל פארסי(למפת צפון השומרון רגילה) קבר השייח' סלמן אל פארסי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר השייח' סלמן אל פארסי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר השייח' סלמן אל פארסי
 
מקאם סלמן אל פארסי
קבר השייח' סלמן אל פארסי הוא אתר תיירותי בשמורת אלוני יצהר. האתר ממוקם ברום של 818 מטר בהתנחלות יצהר, וגדלים בו עצי אלון עתיקים.
מקאם סלמן אל פארסי

במרכז האתר נמצא מקאם עגול כיפה בן כ-400 שנה, בעל חדר אחד מעל הקרקע, וכניסה מתחת למבנה. לימים הכניסה התחתית נסגרה ברשת ברזל מטעמי בטיחות. המבנה הוא אתר קדוש למוסלמים ומהווה ציון לסלמאן אלפארסי, מחסידיו של מוחמד, ונחשב באסלאם לאחד מהמאמינים שלא בגדו בנביא. אל פארסי נפטר במאה השישית ולפי המסורת נקבר בעיר קטסיפון שבמסופוטמיה, כך שהמבנה מהווה כנראה רק ציון לזכרו.
עד להקמת יצהר נהגו תושבי הסביבה הערבים לעלות לרגל למקום על מנת להתפלל ולחגוג בו.
נופים וצמחייה

מסביב למבנה גדלים עצי אלון גדולים, אלה אטלנטית, עיריוני צהוב, ועוד מיני צמחים אופייניים לישראל. עצי האלון העתיקים השתמרו הודות לאיסור שחל על כריתת עצים על ידי מוסלמים סמוך לקבר השייח'. בנוסף יש בשמורה פינות ישיבה מאבן ושתי נקודות תצפית, אחת בדרום השמורה והשנייה במערבה.
מהתצפיות ניתן לראות את מגדל אוניברסיטת חיפה בצפון, את ארובות חדרה והשפלה, נמל התעופה בן-גוריון, ואת ערי מישור החוף עד אשקלון. בצפון מזרח ניתן להבחין לעיתים אף בחרמון. בדרום מזרח ניתן לראות את הרי השומרון ובנימין, הר בעל חצור ועוד.
בעבר המקום שימש נקודת התכנסות ליציאה לציד צבאים.
הערות שוליים

↑  אירית סגולי, כך מוחקת ישראל את המורשת הדתית הפלסטינית בשטחים, באתר "שיחה מקומית", 3 בספטמבר 2020
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
ערך זה הוא קצרמרבנושא גאוגרפיה של ישראל. אתם מוזמנים לתרום לוויקיפדיה ו.
צהרון מצוי במקאם סלמן אל פארסי
פרנצ'סקו ספורצה השני

פרנצ'סקו ספורצה השני
פרנצ'סקו ספורצה השני (Francesco II Sforza;‏ 4 בפברואר 1495 - 24 באוקטובר 1535), היה הדוכס האחרון של מילאנו, ושימש בתפקיד זה מ-1521 עד מותו.
ביוגרפיה

פרנצ'סקו נולד ב-4 בפברואר 1495, והיה בנם השני של לודוביקו ספורצה, דוכס מילאנו ושל ביאטריצ'ה ד'אסטה. ב-1499 במרוצת המלחמות האיטלקיות אביו, שגורש ממילאנו אחרי פלישת לואי השנים עשר, מלך צרפת לאיטליה, לקח איתו את פרנצ'סקו אל חצרו של מקסימיליאן הראשון, קיסר האימפריה הרומית הקדושה (שנישא לביאנקה מריה ספורצה - בת דודו של פרנצ'סקו). אביו, לודוביקו ספורצה נתפס בידי הצרפתים ב-1500 ומת ב-1508 אחרי שישב במשך שמונה שנים בכלא הצרפתי במצודת העיר לוש שבעמק הלואר.
הצרפתים שלטו במילאנו עד 1512, כאשר גורשו על ידי שכירי חרב שווייצרים מצבא האפיפיור יוליוס השני, שמינה לדוכס מילאנו את מסמיליאנו, אחיו הבכור של פרנצ'סקו. ב-1515 פרנסואה הראשון, מלך צרפת פלש לאיטליה, ואחרי קרב מאריניאנו השתלט על מילאנו ולקח בשבי את מסמיליאנו. אך ב-1521 הצרפתים גורשו ממילאנו על ידי הספרדים, שמינו את פרנצ'סקו לדוכס מילאנו תחת פיקוחם.
פרנצ'סקו ספורצה השני השתתף בקרב ביקוצ'ה (27 באפריל 1522 שבו לחם לצד הצרפתים נגד הספרדים וכוחות האפיפיור אדריאנוס השישי, אך ללא הצלחה. אחרי קרב פאביה (24 בפברואר 1525) שבו נחלו הצרפתים מפלה ניצחת, קרל החמישי, קיסר האימפריה הרומית הקדושה השתלט על מילאנו. פרנסצ'סקו ספורצה השני השתתף במלחמת הליגה של קוניאק (1526–1529) - מלחמה שבה השתתפו גם צרפת, האפיפיור קלמנס השביעי, רפובליקת פירנצה והרפובליקה של ונציה שכולם לחמו נגד הספרדים ומנהיגם קרל החמישי. כתוצאה ממלחמה זו, שבה יד הספרדים הייתה שוב על העליונה, פרנצ'סקו ספורצה השני נאלץ לעזוב את מילאנו.
הוא שב למילאנו ב-1529, (אחרי שלום קמברה שנחתם בין לואיז, נסיכת סבויה, אמו של פרנסואה הראשון, לבין מרגרטה לבית הבסבורג), ותרם להתפתחותה הכלכלית והתרבותית של דוכסות מילאנו. ב-4 במאי 1534 נישא לכריסטינה מדנמרק, בתם של כריסטיאן השני, מלך דנמרק ושל איזבלה מאוסטריה.
פרנצ'סקו ספורצה השני מת מבלי להשאיר אחריו יורשים - מה שגרם למלחמה האיטלקית של 1535. אחרי מותו, אחיו ג'ובאני פאולו דרש את דוכסות מילאנו לעצמו, אך מת באותה שנה בנסיבות מסתוריות, והספרדים המשיכו לשלוט במילאנו.
ראו גם

הברבורים של לאונרדו
פורום אוגוסטוס

| --- | --- |

 מיקום
 מדינה:  איטליה 
 קואורדינטות:  41°53′39″N 12°29′12″E﻿ / ﻿41.894166666667°N 12.486666666667°E﻿ / 41.894166666667; 12.486666666667
  (למפת רומא מוגדלת) פורום אוגוסטוס(למפת רומא רגילה) פורום אוגוסטוס
 
שחזור מודרני של פורום אוגוסטוס ובמרכזו מקדש מארס הלוחם
פורום אוגוסטוס (בלטינית: Forvm Avgvsti) הוא פורום אשר נבנה על ידי הקיסר אוגוסטוס בראשית תקופת הפרינקיפט של רומא העתיקה ושימש בשיאו כמבנה מרכזי בחיים הציבוריים של העיר. אוגוסטוס (אז עוד בשמו המקורי - אוקטביאנוס) נדר להקים מקדש לאל המלחמה הרומי, מארס, בעת קרב פיליפי (שנת 42 לפנה"ס). סווטוניוס תיאר את ההחלטה על בניית הפורום בביוגרפיה של "אוגוסטוס האלוהי":
להקים היכל למארס נדר [אוגוסטוס] במלחמת פיליפי, שבה יצא לנקום את נקמת האב שאימצו לו לבן
על פתיחת עבודות הבנייה הורה אוגוסטוס בשנת 20 לפנה"ס עם השבתם של הדגלים הרומיים שנפלו לידי הפרתים בקרב חרן בשנת 53 לפנה"ס. לאחר 18 שנות בנייה נחנך הפורום ברוב פאר והדר בשנת 2 לפנה"ס. הדעות בנוגע לתאריך המדויק של חנוכת הפורום חלוקות בין 1 באוגוסט (הדעה הרווחת) לבין 12 במאי, כאשר בכל מקרה ברור כי מדובר בשנת 2 לפנה"ס. פליניוס הזקן הגדיר את פורום אוגוסטוס, ביחד עם מקדש השלום ובזיליקה אמיליה, כשלושת המבנים היפים ביותר בעולם. בנוסף ציין פליניוס כי העץ ששימש לבניית הפורום נכרת באלפים בשיאו של חום הקיץ, בתקופה הנחשבת לטובה ביותר לכריתתו. ראייה לצדקת דבריו של פליניוס ניתן למצוא בעובדה כי במאה ה-16 לספירה נמצאו פיסות עץ מהפורום במצב טוב כל כך עד כי ניתן היה להשתמש בהן בשנית. בדו"ח עלילותיו של אוגוסטוס האלוהי, הנחשב כאוטוביוגרפיה של אוגוסטוס, הוא מציין את הקמת הפורום בכותבו:
בניתי את המקדש של מארס-הנוקם [גואל הדם], ואת הפורום-אוגוסטום על אדמה פרטית מההכנסות של שלל המלחמה
הסיבות להקמת פורום אוגוסטוס

את הסיבות להקמת הפורום ניתן לחלק לשלוש: מניעים תעמולתיים, מניעים דתיים (פולחן מארס) ומניעים מעשיים.